Åsmund Brøvig

Åsmund Brøvig (født 7. januar 1966 i Kristiansand) er en norsk tv-produsent, journalist og mediegründer, mest kjent for sitt humanitære arbeid for utviklingshemmede i Moldova. 

Han arrangerte det første norske kulturarrangement i Moldova i 2006, med Ibsen som tema, og var med på etableringen av Norges første TV-kanal for og med utviklingshemmede, «empo TV».

Åsmund Brøvig reiste til Moldova i 2003 med sangeren Torstein Sødal for å arrangere en konsert i Operahuset i Chișinău. Han var den første som inviterte utviklingshemmede i det post-sovjetiske samfunnet til å opptre på en offentlig scene. Siden returnerte han til Moldova for å arrangere konserter og turneer til barnehjemmene for utviklingshemmede under prosjektnavnet Another Smiling Face. I 2009 etablerte Brøvig Moldovas første offentlige musikkfestival for utviklings- og funksjonshemmede.

I 2009 bidro han også til etableringen av Norges første TV-kanal for og med utviklingshemmede, Tellus TV, som senere skiftet navn til empo TV.

I 2007 hadde Brøvig med seg 70 utviklingshemmede til landslagskampen i Chisinau mellom Norge og Moldova i VM kvalifiseringen og hvor det moldovske fotballforbundet ga gruppen gratis inngangsbilletter.

I september 2005 arrangerte Brøvig en forbønnsmesse utenfor katedralen i Chișinău. 5000 lys ble delt ut til de fremmøtte som viste solidaritet med Moldovas ofre for trafficking. Begivenheten gikk direkte på den moldovske statskanalen «Moldova 1» i 2 timer, mens NRK viste et redigert opptak på TV aksjonens dag 23. oktober, som det året bl.a var viet ofre for menneskehandel.

Fra 2006 til 2008 var Brøvig ansvarlig for musikkonkurransen GBOB-Challenge (The Global Battle of the Bands) i Moldova.

Siden 2008 har han produsert motorsportprogrammene «Pole Position» på Viasat Sport, med dekning av NM-rundene i roadracing og snøscootercross.. Han var tidligere frilansjournalist og fotograf for Østlandets Blad, TV 2, NRK Østlandssendingen. Han reiste også med grunnleggeren av Troens Bevis, Aril Edvardsen, til Brasil, India, Romania, Kenya, Burundi, Kongo, Abkhasia, Sovjetunionen og deretter flere turer til Russland og Sibir, og produserte videoprogrammer fra reisene for NRT.

Berg arbeidskirke var de første til å lage en egen app innenfor Den norske kirke. Brøvig sto for utviklingen og driftingen av denne.

Fra 2014 til 2017 var han tilknyttet NRKs kontor i Porsgrunn, Telemark.

 Referanser 
oblad.no, 23. mai 2006: Arrangerte Ibsen-fest i Moldova
youtube.com, 5. april 2003: Første utviklingshemmet på scenen i Moldova
youtube.com, 15. desember 2005: Turne med Darrell Mansfield
vg.no, 7. september 2007: Fotballmillionærer til Europas bakgård
vg.no, 7. september 2007: Moldovske barnehjemsbarn til fotballfesten!
vl.no, 7. september 2007: Barnehjemsbarn til fotballfest
kjendis.no, 10. januar 2008: Spetalen bak fjorårets verste sitat 
youtube.com, 3. oktober 2009: Første årlige musikkfestival
oblad.no, 3. desember 2009: Tellus er blitt Empo TV
oblad.no, 5. oktober 2005: Arrangerte trafficking messe
nrk.no, 23. oktober 2005: NRKs sending fra trafficking messe
oblad.no, 13. desember 2007: Ski-mann reddet moldovsk rockeband
gbob.com, 13. juli 2010: Global Battle of the Bands
youtube.com, 5. desember 2008: Barnehjemsgutten Martin får gå i studio før konserten

Kategori:Norske TV-produsenter
Kategori:Norske mediagründere
Kategori:Norske journalister
Kategori:Journalister i norske lokalaviser
Kategori:Personer tilknyttet TV 2
Kategori:Personer tilknyttet Viasat
Kategori:Personer fra Kristiansand kommune